
ΝΟΜΟΣ ΥΠ' ΑΡΙΘΜ. 3769 

Εφαρμογή της αρχής της ίσης μεταχείρισης ανδρών 
και γυναικών όσον αφορά την πρόσβαση σε αγα¬ 
θά και υπηρεσίες και την παροχή αυτών και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α’ 

Αρθρο 1 
Σκοπός 

Σκοπός του παρόντος νόμου είναι η καθιέρωση ενός 
πλαισίου για την καταπολέμηση των διακρίσεων λόγω 
φύλου όσον αφορά την πρόσβαση σε αγαθά και υπη¬ 
ρεσίες και την παροχή αυτών, όπως προβλέπεται από 
τις διατάξεις της Οδηγίας 2004/113/ΕΚ του Συμβουλίου 
της 13ης Δεκεμβρίου 2004 (ΕΕΙ 373/37). 

Αρθρο 2 
Ορισμοί 

Για την εφαρμογή του παρόντος νόμου, ισχύουν οι 
ακόλουθοι ορισμοί: 

α. «άμεση διάκριση»: όταν ένα πρόσωπο υφίσταται, 
λόγω του φύλου του, μεταχείριση λιγότερο ευνοϊκή από 
αυτήν της οποίας τυγχάνει, έτυχε ή θα τύχει ένα άλλο 
πρόσωπο, σε ανάλογη κατάσταση, 
β. «έμμεση διάκριση»: όταν μια εκ πρώτης όψεως ουδέ¬ 
τερη διάταξη, κριτήριο ή πρακτική ενδέχεται να θέσει σε 
μειονεκτική θέση πρόσωπα του ενός φύλου σε σχέση με 
πρόσωπα του άλλου φύλου, εκτός εάν αυτή η διάταξη, 
το κριτήριο ή η πρακτική δικαιολογείται αντικειμενικά 
από ένα θεμιτό σκοπό και τα μέσα επίτευξης του σκο¬ 
πού αυτού είναι πρόσφορα και αναγκαία, 
γ. «παρενόχληση»: όταν εκδηλώνεται ανεπιθύμητη συ¬ 
μπεριφορά συνδεόμενη με το φύλο ενός προσώπου, με 
σκοπό ή αποτέλεσμα την προσβολή της αξιοπρέπειας 
του προσώπου αυτού και τη δημιουργία εκφοβιστικού, 
εχθρικού, ταπεινωτικού, εξευτελιστικού ή επιθετικού 
περιβάλλοντος, 

δ. «σεξουαλική παρενόχληση»: όταν εκδηλώνεται οποι¬ 
αδήποτε μορφή ανεπιθύμητης λεκτικής, μη λεκτικής ή 


σωματικής συμπεριφοράς σεξουαλικού χαρακτήρα, με 
σκοπό ή αποτέλεσμα την προσβολή της αξιοπρέπειας 
ενός προσώπου, ιδίως με τη δημιουργία εκφοβιστικού, 
εχθρικού, εξευτελιστικού, ταπεινωτικού ή επιθετικού 
περιβάλλοντος. 

Αρθρο 3 

Πεδίο εφαρμογής 

1. Οι διατάξεις του παρόντος νόμου εφαρμόζονται 
στα πρόσωπα, τα οποία παρέχουν αγαθά και υπηρεσίες 
που διατίθενται στο κοινό, ανεξάρτητα από το ενδια¬ 
φερόμενο πρόσωπο, στο πλαίσιο του δημόσιου τομέα, 
του ευρύτερου δημόσιου τομέα, όπως αυτός εκάστοτε 
οριοθετείται από τις κείμενες διατάξεις, καθώς και του 
ιδιωτικού τομέα, και οι οποίες προσφέρονται εκτός του 
πλαισίου του ιδιωτικού και του οικογενειακού βίου και 
των συναλλαγών που διεξάγονται σε αυτό. 

2. Ο νόμος αυτός δεν θίγει την ελευθερία του ατόμου 
να επιλέγει αντισυμβαλλόμενο, εφόσον η επιλογή αυτή 
δεν γίνεται με βάση το φύλο. 

3. Οι διατάξεις του παρόντος νόμου ισχύουν υπό την 
επιφύλαξη ευνοϊκότερων διατάξεων σχετικά με την προ¬ 
στασία των γυναικών όσον αφορά την εγκυμοσύνη και 
τη μητρότητα. 

4. Ο παρών νόμος δεν εφαρμόζεται: 

(α) στην εκπαίδευση, 

(β) στα Μέσα Μαζικής Ενημέρωσης και τη διαφήμιση 
και 

(γ) σε θέματα απασχόλησης, επαγγελματικής δραστη¬ 
ριότητας και μη μισθωτής δραστηριότητας, που ρυθμί¬ 
ζονται από το ν. 3488/2006 (ΦΕΚ 191 Α), όπως ισχύει. 

Αρθρο 4 

Αρχή της ίσης μεταχείρισης 

1. α) Απαγορεύεται οποιαδήποτε άμεση ή έμμεση διά¬ 
κριση λόγω φύλου, συμπεριλαμβανομένης της λιγότερο 
ευνοϊκής μεταχείρισης των γυναικών λόγω εγκυμοσύνης 
και μητρότητας. 

β) Απαγορεύονται η παρενόχληση και η σεξουαλική 
παρενόχληση, κατά την έννοια του νόμου αυτού, θεω¬ 
ρούμενες ως διάκριση λόγω φύλου. Το γεγονός ότι ένα 
άτομο απορρίπτει ή ανέχεται τέτοιου είδους συμπερι¬ 
φορά δεν μπορεί να χρησιμοποιείται ως βάση για τη 
λήψη απόφασης που επηρεάζει το εν λόγω άτομο. 

2. Η ενθάρρυνση για την άσκηση άμεσων ή έμμεσων 
διακρίσεων λόγω φύλου θεωρείται διάκριση, κατά την 
έννοια του νόμου αυτού. 

3. Ο παρών νόμος δεν αποκλείει τη διαφορετική μετα¬ 
χείριση, εάν η παροχή αγαθών ή υπηρεσιών αποκλειστι¬ 
κά ή πρωτίστως σε άτομα του ενός φύλου αιτιολογείται 
από θεμιτό σκοπό και τα μέσα επίτευξης του σκοπού 
αυτού είναι πρόσφορα και αναγκαία, έχει δε τηρηθεί 
εύλογη αναλογία μεταξύ της ιδιαίτερης μεταχείρισης 
και του επιδιωκόμενου σκοπού. 

Άρθρο 5 
Θετική δράση 

Με διάταγμα που εκδίδεται κατόπιν προτάσεως του 
κατά περίπτωση αρμόδιου Υπουργού, δύναται να θεσπί¬ 
ζονται ή να διατηρούνται ειδικά μέτρα για την πρόληψη 
ή την αντιστάθμιση μειονεκτημάτων που συνδέονται με 
το φύλο, προκειμένου να διασφαλίζεται στην πράξη η 
πλήρης ισότητα μεταξύ ανδρών και γυναικών. 

Άρθρο 6 

Αναλογιστικοί παράγοντες 

1. Η χρήση του παράγοντα του φύλου, ως συντελεστή 
για τον υπολογισμό των ασφαλίστρων και παροχών, σε 
όλα τα συμβόλαια παροχής ασφαλιστικών και άλλων 
συναφών χρηματοοικονομικών υπηρεσιών που συνάπτο- 
νται από την έναρξη ισχύος του παρόντος νόμου, δεν 
επιτρέπεται να οδηγεί σε διαφορές μεταξύ ατομικών 
ασφαλίστρων και παροχών. 

2. Αναλογιστικές διαφορές μεταξύ ατομικών ασφαλί¬ 
στρων και παροχών των ασφαλιζομένων με χρήση του 
φύλου ως καθοριστικού παράγοντα στην αξιολόγηση 
του κινδύνου επιτρέπονται μόνον στις ασφαλίσεις του 
κλάδου ζωής, ατυχημάτων, ασθένειας και αστικής ευθύ¬ 
νης από οχήματα, σύμφωνα με την πολιτική διαχείρισης 
κινδύνων των ασφαλιστικών επιχειρήσεων επί τη βάσει 
σημαντικών και αξιόπιστων αναλογιστικών στατιστικών 
δεδομένων. 

3. Η Επιτροπή Εποπτείας Ιδιωτικής Ασφάλισης (εφε¬ 
ξής: ΕΠΕΙΑ) υποβάλλει το αργότερο έως την 30ή Οκτω¬ 
βρίου 2012 έκθεση προς το Υπουργείο Οικονομίας και 
Οικονομικών, σχετικά με τη διατήρηση της ισχύος ή την 
τροποποίηση της προηγούμενης παραγράφου, κατόπιν 
γνώμης της Γενικής Γραμματείας Ισότητας των Φύλων 
(εφεξής: ΓΓΙΦ). 

4. Η ΕΠΕΙΑ είναι αρμόδια για τη συλλογή, δημοσί¬ 
ευση και τακτική ενημέρωση αξιόπιστων δεδομένων 
σχετικών με τη χρήση του παράγοντα του φύλου ως 
καθοριστικού αναλογιστικού συντελεστή. Για το σκοπό 
αυτόν συνεργάζεται με όλους τους αρμόδιους φορείς. 
Η ΕΠΕΙΑ περιλαμβάνει και τα ως άνω δεδομένα στην 
ετήσια έκθεση της, την οποία διαβιβάζει, πέρα από τα 
οριζόμενα στο ν. 3229/2004 πρόσωπα, και στη ΓΓΙΦ. 

5. Σε κάθε περίπτωση τα έξοδα εγκυμοσύνης και 
μητρότητας δεν επιτρέπεται να οδηγούν σε διαφορές 
μεταξύ των ατομικών ασφαλίστρων και παροχών μετά 
την 21.12.2009. 

Αρθρο 7 

Έννομη προστασία 

1. Κάθε πρόσωπο που θεωρεί ότι ζημιώθηκε από τη 
μη τήρηση της αρχής της ίσης μεταχείρισης, ακόμη και 
αν έχει λήξει η σχέση, στο πλαίσιο της οποίας φέρεται 
ότι σημειώθηκε η διάκριση, έχει δικαίωμα δικαστικής 


προστασίας, καθώς και δικαίωμα προσφυγής ενώπιον 
των αρμόδιων διοικητικών αρχών, συμπεριλαμβανομέ¬ 
νων των διαδικασιών διαμεσολάβησης από τον αρμόδιο 
φορέα του άρθρου 11 του παρόντος νόμου, για την 
πραγμάτωση των υποχρεώσεων που απορρέουν από 
αυτόν. 

2. Νομικά πρόσωπα και ενώσεις προσώπων που έχουν, 
βάσει του σκοπού τους, έννομο συμφέρον να μεριμνούν 
για την τήρηση των διατάξεων του νόμου αυτού, μπο¬ 
ρούν, με τη συναίνεση του θίγόμενου, να ασκούν στο 
όνομα του προσφυγή ενώπιον των αρμόδιων διοικητι¬ 
κών ή δικαστικών αρχών, ως και να παρεμβαίνουν προς 
υπεράσπισή του. 

3. Η άσκηση των δικαιωμάτων αυτών δεν επηρεάζει τις 
προβλεπόμενες προθεσμίες διοικητικής και δικαστικής 
προσφυγής. 

Άρθρο 8 

Προστασία έναντι αντιποίνων 

Απαγορεύεται η δυσμενής μεταχείριση ή η πρόκληση 
δυσμενών επιπτώσεων εναντίον προσώπου, το οποίο 
προβαίνει σε καταγγελία ή εμπλέκεται σε διαδικασία 
που αποσκοπεί στην επιβολή της συμμόρφωσης με την 
αρχή της ίσης μεταχείρισης, κατά την έννοια του πα¬ 
ρόντος νόμου. 

Άρθρο 9 

Βάρος απόδειξης 

1. Όταν ένα πρόσωπο που εμπίπτει στο πεδίο εφαρ¬ 
μογής του παρόντος νόμου ισχυρίζεται ότι υφίσταται 
μεταχείριση που ενέχει διάκριση λόγω φύλου, κατά τις 
ανωτέρω διατάξεις, και επικαλείται, ενώπιον δικαστη¬ 
ρίου ή άλλης αρμόδιας αρχής, γεγονότα ή στοιχεία 
από τα οποία πιθανολογείται άμεση ή έμμεση διάκριση 
λόγω φύλου ή, ότι εκδηλώθηκε εις βάρος του σεξουα¬ 
λική ή άλλη παρενόχληση κατά την έννοια του παρό¬ 
ντος νόμου, ο καθ’ ου φέρει το βάρος να αποδείξει στο 
δικαστήριο ή σε άλλη αρμόδια αρχή, ότι δεν υπήρξε 
παραβίαση της αρχής της ίσης μεταχείρισης ανδρών 
και γυναικών. 

2. Η ανωτέρω ρύθμιση δεν ισχύει στην ποινική δια¬ 
δικασία. 

3. Οι παράγραφοι 1 και 2 ισχύουν και σε κάθε διαδι¬ 
κασία που κινείται βάσει των παραγράφων 1 και 2 του 
άρθρου 7 του παρόντος. 

Άρθρο 10 

Αποζημίωση - Κυρώσεις 

1. Η παράβαση των διατάξεων του παρόντος νόμου 
γεννά, εκτός των άλλων, αξίωση προς πλήρη αποζημί¬ 
ωση του θίγόμενου και αποκατάσταση της ηθικής του 
βλάβης. 

2. Σε περίπτωση που διαπιστωθεί παράβαση των δια¬ 
τάξεων του άρθρου 6, επιβάλλονται κυρώσεις σύμφωνα 
με την εκάστοτε ισχύουσα ασφαλιστική νομοθεσία. 

3. Η παράβαση της, κατά τον παρόντα νόμο, απαγό¬ 
ρευσης διακρίσεων λόγω φύλου συνιστά πειθαρχικό 
παράπτωμα υπαλλήλου κατά την έννοια της περίπτω¬ 
σης γ’ της παραγράφου 1 του άρθρου 107 του Υπαλλη¬ 
λικού Κώδικα, που κυρώθηκε με το άρθρο πρώτο του 
ν. 3528/2007 (ΦΕΚ 26 Α’), όπως ισχύει. 

4. Όποιος τελεί την πράξη της σεξουαλικής παρενό¬ 
χλησης, σύμφωνα με την περίπτωση δ’ του άρθρου 2 και 
στο πλαίσιο του παρόντος νόμου, διώκεται κατ’ έγκληση 

βάσει της παραγράφου 1 του άρθρου 337 του Ποινικού 
Κώδικα και τιμωρείται σύμφωνα με το άρθρο αυτό. 

Άρθρο 11 

Φορείς παρακολούθησης και προώθησης της 
εφαρμογής της αρχής της ίσης μεταχείρισης 
ανδρών και γυναικών 

1. α) Φορείς παρακολούθησης της εφαρμογής της αρχής 
της ίσης μεταχείρισης ανδρών και γυναικών, κατά τους 
ορισμούς του παρόντος νόμου, ορίζονται, για μεν τις δη¬ 
μόσιες υπηρεσίες και τον ευρύτερο δημόσιο τομέα, ο Συ¬ 
νήγορος του Πολίτη (παρ. 1 του άρθρου 3 του ν. 3094/2003 
- ΦΕΚ 10 Ά), για δε τον ιδιωτικό τομέα, ο Συνήγορος του 
Καταναλωτή (ν. 3297/2004 - ΦΕΚ 259 Α). 

β) Ο Συνήγορος του Πολίτη και ο Συνήγορος του 
Καταναλωτή είναι επιφορτισμένοι με την προώθηση, 
την ανάλυση, τον έλεγχο και την υποστήριξη της ίσης 
μεταχείρισης των προσώπων χωρίς διακρίσεις λόγω 
φύλου. Κάθε πρόσωπο που θεωρεί ότι ζημιώνεται από 
τη μη τήρηση της αρχής της ίσης μεταχείρισης, κατά 
τους ορισμούς του παρόντος νόμου, ακόμη και αν έχει 
λήξει η σχέση, στο πλαίσιο της οποίας φέρεται ότι 
σημειώθηκε η διάκριση, δύναται να απευθύνεται στον 
αρμόδιο, κατά περίπτωση, Φορέα. 

2. Κάθε δημόσια αρχή που δέχεται καταγγελίες ή 
κοινοποιούνται σε αυτήν πληροφορίες σχετικά με την 
εφαρμογή του παρόντος νόμου, τις διαβιβάζει στον αρ¬ 
μόδιο Φορέα, σύμφωνα με τα παραπάνω. 

3. Σε περίπτωση παράβασης των διατάξεων του πα¬ 
ρόντος νόμου, ο αρμόδιος Φορέας διεξάγει έρευνα και 
διαμεσολαβεί με κάθε πρόσφορο τρόπο για την άρση 
της προσβολής της ίσης μεταχείρισης. Εφόσον η δια- 
μεσολάβηση προς άρση της προσβολής δεν επιφέρει 
ικανοποιητικά αποτελέσματα, το τελικό πόρισμα του 
Φορέα διαβιβάζεται στην καθ’ ύλην αρμόδια Αρχή, προ- 
κειμένου να επιβληθούν κυρώσεις ή και να κινηθεί η 
πειθαρχική διαδικασία και, ακολούθως, η αρμόδια Αρχή 
ενημερώνει το Φορέα σχετικά. 

4. Ο Συνήγορος του Πολίτη και ο Συνήγορος του Κατα¬ 
ναλωτή υποβάλλουν στη Βουλή των Ελλήνων, πέρα από 
τις ετήσιες εκθέσεις τους το Μάρτιο και τον Ιούνιο κάθε 
έτους αντίστοιχα, ειδικές εκθέσεις για την εφαρμογή 
του παρόντος νόμου. Οι εκθέσεις αυτές περιλαμβάνουν 
και τις τυχόν υποθέσεις που ενέχουν διακρίσεις λόγω 
φύλου, κατά τους ορισμούς του παρόντος νόμου, και ει¬ 
σηγήσεις μέτρων για την εξάλειψη των εν λόγω διακρί¬ 
σεων. Οι εκθέσεις κοινοποιούνται πέρα από τα πρόσωπα 
που ορίζονται στο τελευταίο εδάφιο της παραγράφου 
5 του άρθρου 3 του ν. 3094/2003 και στην παράγραφο 
11 του άρθρου 3 του ν. 3297/2004, και στη ΓΓΙΦ, η οποία, 
βάσει αυτών των στοιχείων, προβαίνει σε εισηγήσεις και 
παρεμβάσεις στο πλαίσιο της αρμοδιότητας της για την 
παρακολούθηση της εφαρμογής της νομοθεσίας για 
την ισότητα των φύλων και την προώθηση νομοθετι¬ 
κών μέτρων για την ουσιαστική πραγματοποίηση της. 
Η ΓΓΙΦ συνεργάζεται με τον Συνήγορο του Πολίτη, τον 
Συνήγορο του Καταναλωτή, το Υπουργείο Ανάπτυξης 
και τα συναρμόδια Υπουργεία, προς ενημέρωση των 
ενδιαφερομένων προσώπων για την εφαρμογή του πα¬ 
ρόντος νόμου, τη διάδοση των καλών πρακτικών ίσης 
μεταχείρισης ανδρών και γυναικών και τη διοργάνωση 
επιμορφωτικών σεμιναρίων για θέματα που εμπίπτουν 
στο πεδίο εφαρμογής του παρόντος νόμου. 


Αρθρο 12 

Διάλογος με φορείς και διάχυση πληροφοριών 

1. Η ΓΓΙΦ ενθαρρύνει το διάλογο μεταξύ των κοινωνι¬ 
κών φορέων, καθώς και το διάλογο με τις μη κυβερνη¬ 
τικές οργανώσεις που προωθούν την ίση μεταχείριση 
ανδρών και γυναικών, σύμφωνα με το σκοπό και τις 
διατάξεις του παρόντος νόμου. 

2. Η Οικονομική και Κοινωνική Επιτροπή, στο πλαίσιο 
της αποστολής της για τη διεξαγωγή κοινωνικού δια¬ 
λόγου για τη γενική πολιτική της χώρας και ειδικότερα 
για θέματα κοινωνικής πολιτικής, ενθαρρύνει το διάλογο 
με τις οργανώσεις - μέλη της, με σκοπό την ενημέρω¬ 
ση, ευαισθητοποίηση και ενεργό συμμετοχή τους στην 
προώθηση της αρχής της ίσης μεταχείρισης, σύμφωνα 
με το σκοπό και τις διατάξεις του παρόντος νόμου. 

Αρθρο 13 

Περιοδική ενημέρωση της Ευρωπαϊκής Επιτροπής 

Ο Υπουργός Ανάπτυξης, σε συνεργασία με τη ΓΓΙΦ και 
τους ενδιαφερομένους φορείς, κοινοποιεί στην Ευρω¬ 
παϊκή Επιτροπή τις διαθέσιμες πληροφορίες σχετικά με 
την εφαρμογή της Οδηγίας 2004/113/ΕΚ, το αργότερο 
έως την 21.12.2009 και εν συνεχεία κάθε πέντε έτη. 

Αρθρο 14 
Λοιπές διατάξεις 

1. Συμβόλαια ασφαλίσεως ζωής, ατυχημάτων, ασθε¬ 
νειών και αστικής ευθύνης από οχήματα, που έχουν 
συναφθεί μέχρι την έναρξη ισχύος του παρόντος νόμου 
και για τα οποία διατηρήθηκε η χρήση του παράγοντα 
του φύλου ως αναλογιστικού συντελεστή, εξακολουθούν 
να ισχύουν μέχρι τη λήξη τους, σύμφωνα με τα προβλε- 
πόμενα από την παράγραφο 2 του άρθρου 6 και με την 
επιφύλαξη της παραγράφου 3 του ίδιου άρθρου. 

2. Προστίθεται εδάφιο τέταρτο στην παρ. 1 του άρ¬ 
θρου 1 του ν. 3094/2003 ως εξής: 

«Ο Συνήγορος του Πολίτη ορίζεται και φορέας παρα¬ 
κολούθησης της εφαρμογής στις δημόσιες υπηρεσίες 
και τον ευρύτερο δημόσιο τομέα, κατά την παράγραφο 1 
του άρθρου 3 του παρόντος νόμου, της αρχής της ίσης 
μεταχείρισης ανδρών και γυναικών στην πρόσβαση σε 
αγαθά και υπηρεσίες και την παροχή αυτών, κατ’ εφαρ¬ 
μογή του άρθρου 12 της Οδηγίας 2004/113/ΕΚ.». 

3. Προστίθεται εδάφιο δεύτερο στην παρ. 1 του άρ¬ 
θρου 1 του ν. 3297/2004 ως εξής: 

«Ο Συνήγορος του Καταναλωτή ορίζεται και φορέας 
παρακολούθησης της εφαρμογής στον ιδιωτικό τομέα 
της αρχής της ίσης μεταχείρισης ανδρών και γυναικών 
στην πρόσβαση σε αγαθά και υπηρεσίες και την παρο¬ 
χή αυτών, κατ’ εφαρμογή του άρθρου 12 της Οδηγίας 
2004/113/ΕΚ.» 

Άρθρο 15 

Καταργούμενες διατάξεις 

Κάθε γενική ή ειδική διάταξη που έρχεται σε αντίθεση 
με τις διατάξεις του παρόντος Κεφαλαίου ή ρυθμίζει 
κατά τρόπο διαφορετικό θέματα που καταλαμβάνονται 
από αυτό, καταργείται. 

ΚΕΦΑΛΑΙΟ Β’ 

Αρθρο 16 

Ρυθμίσεις υπαίθριου εμπορίου - Κυριακάτικες αγορές 

1. Η παράγραφος 1 του άρθρου 2 του ν. 2323/1995 (ΦΕΚ 
145 Α), όπως ισχύει, αντικαθίσταται ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


«1. Για τη συμμετοχή σε υπαίθριες αγορές, δηλαδή σε 
εμποροπανηγύρεις που διενεργούνται με την ευκαιρία 
θρησκευτικών ή επετειακών εορτών, σε παραδοσιακές 
εμποροπανηγύρεις και ζωοπανηγύρεις που τελούνται 
μία φορά το χρόνο, σε πασχαλινές και σε χριστουγεν¬ 
νιάτικες αγορές, απαιτείται άδεια. Η ισχύς των αδειών 
αυτών δεν μπορεί να υπερβαίνει για τις εμποροπα- 
νηγύρεις των θρησκευτικών ή επετειακών εορτών τις 
πέντε (5) συναπτές ημέρες, για τις παραδοσιακές εμπο- 
ροπανηγύρεις και ζωοπανηγύρεις που τελούνται μία 
φορά το χρόνο τις επτά (7) συναπτές ημέρες, για τις 
πασχαλινές αγορές τις δέκα (10) συναπτές ημέρες και 
για τις χριστουγεννιάτικες αγορές τις δεκαπέντε (15) 
συναπτές ημέρες. 

Οι άδειες χορηγούνται: α) σε επαγγελματίες εμπό¬ 
ρους που νόμιμα δραστηριοποιούνται αποκλειστικά σε 
υπαίθριες αγορές (υπαίθριοι πωλητές), β) σε κατόχους 
άδειας συμμετοχής σε κυριακάτικες αγορές, γ) σε κα¬ 
τόχους άδειας πωλητή λαϊκών αγορών που λειτουργούν 
εκτός της περιφέρειας των Ν.Α. Αθηνών - Πειραιώς και 
Θεσσαλονίκης, δ) σε όσους κατέχουν άδεια άσκησης 
υπαίθριου (στάσιμου ή πλανόδιου) εμπορίου και ε) σε 
λοιπούς εμπόρους. 

Η επιλογή των δικαιούχων γίνεται με δημόσια κλήρω¬ 
ση που διενεργείται μεταξύ των ενδιαφερομένων από 
το νομαρχιακό, το δημοτικό ή κοινοτικό συμβούλιο, κατά 
περίπτωση, κατά την οποία οι διαθέσιμες άδειες κλη¬ 
ρώνονται κατά ποσοστό εβδομήντα πέντε τοις εκατό 
(75%) στους ενδιαφερομένους των περιπτώσεων α’, β’ 
και γ’ του προηγούμενου εδαφίου και κατά ποσοστό 
είκοσι πέντε τοις εκατό (25%) στους ενδιαφερομένους 
των περιπτώσεων δ’ και ε’ του προηγούμενου εδαφίου. 
Δημόσια κλήρωση διενεργείται και για τη θέση στην 
οποία θα τοποθετηθεί ο κάθε αδειοδοτούμενος, κατά 
τα ανωτέρω. 

Στη συνέχεια οι άδειες συμμετοχής εκδίδονται με 
απόφαση του αρμόδιου κατά τόπο δημοτικού ή κοινο¬ 
τικού συμβουλίου και ισχύουν για συγκεκριμένο χώρο 
και θέση. Κατ’ εξαίρεση, για τη συμμετοχή στις ως άνω 
υπαίθριες αγορές που τελούνται στα νησιά της χώρας, 
εκτός από την Κρήτη και την Εύβοια, οι σχετικές άδει¬ 
ες εκδίδονται με απόφαση του κατά τόπο αρμόδιου 
νομαρχιακού συμβουλίου, εφόσον τα γεωγραφικά όρια 
κάθε νησιού συμπίπτουν με τα διοικητικά όρια αρμο¬ 
διότητας της οικείας νομαρχιακής αυτοδιοίκησης ή οι 
άδειες αφορούν το νησί, όπου εδρεύει η οικεία νομαρ¬ 
χιακή αυτοδιοίκηση. 

Οι άδειες είναι προσωποπαγείς και δεν επιτρέπεται 
η μεταβίβαση, η εισφορά, η εκμίσθωση και η παραχώ¬ 
ρηση, κατά χρήση, των αδειών της παραγράφου αυτής, 
καθώς και η άσκηση των δικαιωμάτων που απορρέουν 
από αυτές, από οποιονδήποτε τρίτο, εκτός από τον/τη 
σύζυγο και τα τέκνα των κατόχων των αδειών, υπό 
τον όρο ότι αυτοί δεν κατέχουν άλλη άδεια άσκησης 
υπαίθριου εμπορίου. 

Το Δημόσιο, δήμοι ή κοινότητες και εκκλησιαστικές αρ¬ 
χές δεν επιτρέπεται να εκμισθώνουν ή να παραχωρούν 
κατά χρήση χώρους που προορίζονται για τη λειτουργία 
των προαναφερόμενων αγορών σε πρόσωπα που δεν 
κατέχουν άδεια κατά την παρούσα παράγραφο. 

Με απόφαση του κατά περίπτωση αρμόδιου νομαρχια¬ 
κού, δημοτικού ή κοινοτικού συμβουλίου καθορίζονται τα 
είδη που επιτρέπεται να πωλούνται στις εμποροπανηγύ- 


ρεις θρησκευτικές ή επετειακές. Με όμοια απόφαση κα¬ 
θορίζονται τα είδη που επιτρέπεται να πωλούνται στις 
πασχαλινές και χριστουγεννιάτικες αγορές, τα οποία 
πρέπει να δικαιολογούν το χαρακτήρα της συγκεκρι¬ 
μένης αγοράς, όπως χριστουγεννιάτικα και πασχαλινά 
στολίδια και είδη διακόσμησης, χριστουγεννιάτικες και 
πασχαλινές κάρτες, χριστουγεννιάτικα δέντρα, πασχα¬ 
λινά αυγά, μπαλόνια, υλικά περιτυλίγματος δώρων, κεριά 
και λαμπάδες κ.λπ..» 

2. Η περίπτωση ε’ της παραγράφου 2 του άρθρου 2 

του ν. 2323/1995, όπως ισχύει, αντικαθίσταται ως ακο¬ 
λούθως: 

«ε) μία κυριακάτικη αγορά στο δημοτικό διαμέρισμα 
Δοξάτου του Δήμου Δοξάτου της Ν.Α. Δράμας και μία 
στην περιοχή Σχιστό του Δήμου Περάματος της Ν.Α. 
Πειραιά.» 

3. Η παράγραφος 4 του άρθρου 2 του ν. 2323/1995, 
όπως ισχύει, αντικαθίσταται ως ακολούθως: 

«4. Γ ια τη συμμετοχή σε κυριακάτικες αγορές απαι¬ 
τείται άδεια, η οποία χορηγείται: α) σε επαγγελματίες 
εμπόρους που νόμιμα δραστηριοποιούνται αποκλειστικά 
σε υπαίθριες αγορές (υπαίθριοι πωλητές), β) σε κα¬ 
τόχους άδειας συμμετοχής σε κυριακάτικες αγορές, 
γ) σε κατόχους άδειας πωλητή λαϊκών αγορών που 
λειτουργούν εκτός της περιφέρειας των Ν.Α. Αθηνών - 
Πειραιώς και Θεσσαλονίκης, δ) σε όσους κατέχουν άδεια 
άσκησης υπαίθριου (στάσιμου ή πλανόδιου) εμπορίου 
και ε) σε λοιπούς εμπόρους και εκδίδεται σύμφωνα με 
τις παραγράφους 3 και 4 του άρθρου 1 του παρόντος 
νόμου. 

Η επιλογή των δικαιούχων γίνεται με δημόσια κλήρω¬ 
ση που διενεργείται μεταξύ των ενδιαφερομένων από 
το νομαρχιακό συμβούλιο κατά την οποία οι διαθέσιμες 
άδειες κληρώνονται κατά ποσοστό εβδομήντα πέντε 
τοις εκατό (75%) στους ενδιαφερομένους των περιπτώ¬ 
σεων α, β’ και γ του προηγούμενου εδαφίου και κατά 
ποσοστό είκοσι πέντε τοις εκατό (25%) στους ενδιαφε¬ 
ρομένους των περιπτώσεων δ και ε του προηγούμενου 
εδαφίου. Δημόσια κλήρωση διενεργείται και για τη θέση 
στην οποία θα τοποθετηθεί ο κάθε αδειοδοτούμενος, 
κατά τα ανωτέρω. 

Οι χορηγούμενες άδειες είναι προσωποπαγείς και δεν 
επιτρέπεται η μεταβίβαση, η εισφορά, η εκμίσθωση και 
η παραχώρηση της χρήσης τους ή η άσκηση, από τρίτα 
πρόσωπα, των δικαιωμάτων που απορρέουν από αυτές 
με οποιονδήποτε τρόπο, εκτός από τη σύζυγο και τα τέ¬ 
κνα των κατόχων των αδειών υπό τον όρο ότι αυτοί δεν 
κατέχουν άλλη άδεια άσκησης υπαίθριου εμπορίου.» 

Αρθρο 17 

Συμμετοχή σε υπαίθριο εμπόριο και λαϊκές αγορές 

1. Στο δεύτερο εδάφιο της παραγράφου 9 του άρθρου 
1 του ν. 2323/1995, όπως ισχύει, προστίθεται στοιχείο ζ’ 
ως ακολούθως: 

«ζ) μέχρι ποσοστό πέντε τοις εκατό (5%) Έλληνες 
τσιγγάνοι ΡΟΜ που έχουν εγγράφει στα δημοτολόγια 
των οργανισμών τοπικής αυτοδιοίκησης της χώρας». 

2. Στην παράγραφο 6 του άρθρου 7 του ν. 2323/1995, 
όπως ισχύει, προστίθεται στοιχείο η’ ως ακολούθως: 

«η) μέχρι ποσοστό πέντε τοις εκατό (5%) Έλληνες 
τσιγγάνοι ΡΟΜ που έχουν εγγράφει στα δημοτολόγια 
των οργανισμών τοπικής αυτοδιοίκησης της χώρας». 

3. Στο πρώτο εδάφιο της παραγράφου 1 του άρθρου 
3 του π.δ. 254/2005, στο τέλος του στοιχείου β’ προστί¬ 
θεται η φράση «και για τους Έλληνες Τσιγγάνους ΡΟΜ 
ο αριθμός δημοτολογίου όπου έχουν εγγράφει.» 

4. Το πρώτο εδάφιο της παραγράφου 1 του άρθρου 1 
του π.δ. 51/2006, όπως ισχύει, αντικαθίσταται ως εξής: 

«1. Αδειες πωλητών λαϊκών αγορών δικαιούνται φυ¬ 
σικά πρόσωπα, μόνιμοι κάτοικοι Ελλάδας που έχουν 
την ελληνική ιθαγένεια, την ιθαγένεια άλλου κράτους 
-μέλους της ΕΕ, οι ομογενείς Βορειοηπειρώτες, οι ομο¬ 
γενείς Παλιννοστούντες από την πρώην ΕΣΣΔ ή την 
περιοχή του Πόντου, οι Έλληνες τσιγγάνοι ΡΟΜ που 
έχουν εγγράφει στα δημοτολόγια των οργανισμών το¬ 
πικής αυτοδιοίκησης της χώρας και οι υπήκοοι τρίτων 
χωρών που διαμένουν στην Ελλάδα νόμιμα και αδιά¬ 
λειπτα τουλάχιστον κατά τα τελευταία πέντε έτη και 
κατέχουν την προβλεπόμενη από το π.δ. 150/2006 (ΦΕΚ 
160 Α’) απόφαση χορήγησης ή ανανέωσης της άδειας 
διαμονής επί μακράν διαμένοντος, καθώς και οι Πρω¬ 
τοβάθμιες Συνεταιριστικές Οργανώσεις ή οι αναγνω¬ 
ρισμένες ομάδες παραγωγών που προβλέπονται από 
την παρ. 2 του άρθρου 2 του π.δ. 36/1986 (ΦΕΚ 12 Α’) 
για τα μέλη τους.» 

5. Μετά το στοιχείο 8 της περίπτωσης α’ της παρα¬ 
γράφου (Γ) «Απαιτούμενα Δικαιολογητικά» του άρθρου 
2 του π.δ. 51/2006, όπως ισχύει, προστίθεται στοιχείο 
9, ως εξής: 

«9. ΟιΈλληνες τσιγγάνοι ΡΟΜ επικυρωμένο αντίγραφο 
δελτίου αστυνομικής ταυτότητας και βεβαίωση εγγρα¬ 
φής στο δημοτολόγιο οργανισμού τοπικής αυτοδιοίκη¬ 
σης της χώρας.» 

Αρθρο 18 

Θέματα Επιμελητηριακής Νομοθεσίας 

1. Το δεύτερο εδάφιο της περίπτωσης ε’ της παρα¬ 
γράφου 2 του άρθρου 2 του ν. 2081/1992, όπως ισχύει, 
αντικαθίσταται ως εξής: 

«Με αποφάσεις του Διοικητικού Συμβουλίου, οι οποί¬ 
ες υπόκεινται στην έγκριση του Υπουργού Ανάπτυξης, 
μπορούν να συνιστούν κεφαλαιουχικές εταιρείες ή να 
συμμετέχουν σε αυτές, η δραστηριότητα των οποίων 
εξυπηρετεί ειδικό σκοπό δημοσίου συμφέροντος και οι 
οποίες απολαμβάνουν όλων των ωφελειών εθνικής ή 
κοινοτικής χρηματοδότησης ή επιχορήγησης.» 

2. Το πρώτο εδάφιο της παραγράφου 2 του άρθρου 3 
του ν. 2081/1992, όπως ισχύει, αντικαθίσταται ως εξής: 

«2. Αμιγή Επιμελητήρια είναι τα Βιοτεχνικά, που δια¬ 
θέτουν Τμήματα Βιοτεχνών και Υπηρεσιών, ως και τα 
Επαγγελματικά, που διαθέτουν Τμήματα Επαγγελματιών 
και Υπηρεσιών.». 

3. Το πρώτο εδάφιο της παραγράφου 5 του άρθρου 4 
του ν. 2081/1992, όπως ισχύει, αντικαθίσταται ως εξής: 

«5. Οδοιπορικά έξοδα και ημερήσια αποζημίωση: Τα 
οδοιπορικά έξοδα και η ημερήσια αποζημίωση των με¬ 
τακινούμενων μελών του διοικητικού συμβουλίου και της 
διοικητικής επιτροπής, ως και των μελών και των υπαλ¬ 
λήλων του επιμελητηρίου καθορίζονται με απόφαση του 
διοικητικού συμβουλίου του οικείου επιμελητηρίου, κατά 
παρέκκλιση των κειμένων διατάξεων.» 

4. Τα δύο πρώτα εδάφια της παραγράφου 4 του άρ¬ 
θρου 5 του ν. 2081/1992, όπως ισχύουν, αντικαθίστανται 
ως εξής: 


«4. Η Διοικητική Επιτροπή: Η Διοικητική Επιτροπή απο- 
τελείται από τον Πρόεδρο και οκτώ μέλη. Η ψηφοφορία 
για την ανάδειξη αυτών γίνεται το πρώτο τρίμηνο κάθε 
τέταρτου έτους και μετά τις επί μέρους επιμελητηρι- 
ακές εκλογές. Ο πρόεδρος εκλέγεται με χωριστή ψη¬ 
φοφορία μεταξύ των προέδρων των επιμελητηρίων. Τα 
λοιπά οκτώ μέλη εκλέγονται μεταξύ των τακτικών μελών 
της Γενικής Συνέλευσης. Κάθε επιμελητήριο προτείνει 
μία μόνο υποψηφιότητα για τη διοικητική επιτροπή της 
Κεντρικής Ένωσης. Κατ’ εξαίρεση, το επιμελητήριο από 
το οποίο προέρχεται ο εκλεγείς πρόεδρος της διοικη¬ 
τικής επιτροπής μπορεί να είναι, με έναν εκπρόσωπο 
του, υποψήφιο για μία από τις λοιπές θέσεις της. Τα 
μέλη της Διοικητικής Επιτροπής, συγκαλούμενα από 
τον Πρόεδρο της, εκλέγουν, μεταξύ τους, τους Α’, Β’, 
Γ’ και Δ’ Αντιπροέδρους, τον Οικονομικό Επόπτη μετά 
του αναπληρωτή του και τον Γ ενικό Γ ραμματέα μετά 
του αναπληρωτή του.» 

Άρθρο 19 

Αλλα θέματα Υπουργείου Ανάπτυξης 

1. Η παράγραφος 3 του άρθρου 41 του ν. 3190/1955 
(ΦΕΚ 91 Α), όπως ισχύει, αντικαθίσταται ως εξής: 

«3. Το εταιρικό κεφάλαιο δεν μπορεί σε καμία περί¬ 
πτωση να μειωθεί κάτω των τεσσάρων χιλιάδων πεντα- 
κοσίων (4.500,00) ευρώ, ούτε τα εταιρικά μερίδια κάτω 
των τριάντα (30,00) ευρώ.» 

2. α) Με απόφαση του Υπουργού Ανάπτυξης και σύμ¬ 
φωνα με τα οριζόμενα στο άρθρο 4 του ν. 3614/2007 
(ΦΕΚ 267 Α), μετά από γνώμη του Διοικητικού Συμβου¬ 
λίου του Κέντρου Ανανεώσιμων Πηγών και Εξοικονό¬ 
μησης Ενέργειας του π.δ. 375/1987 (ΦΕΚ 167 Α) (ΚΑΓΙΕ), 
δύναται αυτό να εκτελεί καθήκοντα ενδιάμεσου φορέα 
διαχείρισης προγραμμάτων αρμοδιότητας του Υπουρ¬ 
γείου Ανάπτυξης (ΥΠΑΝ), τα οποία αφορούν είτε σε 
έργα ανάπτυξης υποδομών από φορείς του δημόσιου 
τομέα είτε σε έργα χορήγησης κρατικής ενίσχυσης για 
εκτέλεση έργων για εξοικονόμηση ενέργειας (ΕΞΕ) ή για 
προώθηση των Ανανεώσιμων Πηγών Ενέργειας (ΑΠΕ) 
ή Συμπαραγωγής Ηλεκτρισμού και Θερμότητας (ΣΗΘ) 
και εντάσσονται στον προγραμματισμό των έργων του 
Υπουργείου Ανάπτυξης, που χρηματοδοτούνται είτε με 
εθνικούς πόρους είτε μέσω συγχρηματοδοτούμενων 
από την Ευρωπαϊκή Ενωση προγραμμάτων. 

Στους αναφερόμενους ανωτέρω τομείς δεν συμπερι- 
λαμβάνονται έργα ανάπτυξης υποδομών και χορήγησης 
κρατικών ενισχύσεων για την έρευνα, την τεχνολογική 
ανάπτυξη και την καινοτομία. 

β) Με απόφαση του Υπουργού Ανάπτυξης καθορίζονται 
οι ειδικότεροι όροι και διαδικασίες που αφορούν στην 
υλοποίηση των ως άνω προγραμμάτων, ιδίως ζητήματα 
σχετικά με τη σύσταση γνωμοδοτικής επιτροπής, μη¬ 
τρώου αξιολογητών, τη φύση του προγράμματος, τους 
δυνητικούς δικαιούχους, τη διαδικασία και τα κριτήρια 
αξιολόγησης, τον τρόπο βαθμολόγησης τους, το ύψος 
της επιχορήγησης, τη διαδικασία ένταξης των έργων 
στο πρόγραμμα, τη διαδικασία ελέγχου του παραδοτέου 
έργου, τις προϋποθέσεις καταβολής της επιχορήγησης, 
τις υποχρεώσεις του ωφελούμενου, τις συνέπειες μη τή¬ 
ρησης των όρων και προϋποθέσεων του προγράμματος 
και κάθε αναγκαία λεπτομέρεια. 

γ) Η παρούσα διάταξη καταλαμβάνει και τυχόν πριν 
την ψήφιση του παρόντος νόμου εκδοθείσες αποφάσεις 

Προκήρυξης προγραμμάτων του Υπουργού Ανάπτυξης 
με το ανωτέρω περιεχόμενο, στο πλαίσιο των οποίων 
το ΚΑΠΕ εκτελεί καθήκοντα ενδιάμεσου φορέα δια¬ 
χείρισης. 

3. α) Η περίπτωση β’ της παραγράφου 1 του άρθρου 
25 του ν. 1514/1985 (ΦΕΚ 13 Α’), όπως ισχύει, τροποποι¬ 
είται ως εξής: 

«β) εκτός από όσα ορίζονται στο νόμο αυτόν για τα 
εθνικά κέντρα, ανεξάρτητα ινστιτούτα και ακαδημαϊκά 
κέντρα και ινστιτούτα, να καθορίζεται η φύση τους ως 
δημόσιας υπηρεσίας ή Ν.Π.Δ.Δ. ή Ν.Π.Ι.Δ., ο ειδικότερος 
σκοπός τους, τα όργανα διοίκησης αυτών, η διάρθρωση 
και οι αρμοδιότητες των υπηρεσιών αυτών ή και η δυνα¬ 
τότητα σύστασης των αναγκαίων υπηρεσιακών μονάδων 
μέσω του Εσωτερικού Κανονισμού του οικείου φορέα 
με έγκριση των Υπουργών Οικονομίας και Οικονομικών 
και Ανάπτυξης, τα της άσκησης εποπτείας επ’ αυτών, 
που μπορεί να περιλαμβάνει τον οικονομικό, διοικητικό 
και διαχειριστικό έλεγχο και ιδίως την έγκριση των 
προγραμμάτων, των προϋπολογισμών και απολογισμών, 
ως και τα της αποτίμησης των αποτελεσμάτων των 
ερευνητικών προγραμμάτων, με δυνατότητα ανάθεσης 
αυτής σε ειδικούς επιστήμονες ημεδαπούς ή αλλοδα¬ 
πούς, που η αμοιβή τους καθορίζεται με κοινή από¬ 
φαση των Υπουργών Οικονομίας και Οικονομικών και 
Ανάπτυξης.» 

β) Στο άρθρο 4 του π.δ. 145/2003 (ΦΕΚ 121 Α), σχετικά 
με τη σύσταση και λειτουργία ερευνητικού κέντρου με 
την επωνυμία - «Αθηνά - Ερευνητικό Κέντρο Καινοτομίας 
στις Τεχνολογίες της Πληροφορίας, των Επικοινωνιών 
και της Γνώσης» και διακριτικό τίτλο «Αθηνά», όπως 
μετονομάσθηκε με το άρθρο 9 παρ. 3 του ν. 3438/2006 
(ΦΕΚ 33 Α), προστίθεται παράγραφος 3, ως εξής: 

«3. Με τον Εσωτερικό Κανονισμό του «Αθηνά», ο οποίος 
καταρτίζεται και εγκρίνεται σύμφωνα με τις διατάξεις 
του άρθρου 10 του παρόντος διατάγματος, δύναται να 
συνιστώνται νέες Υπηρεσιακές Μονάδες, επιπέδου Τμή¬ 
ματος ή Διεύθυνσης, υπαγόμενες στη Γενική Διεύθυνση 
του «Αθηνά», πέραν αυτών που προβλέπονται στην πα¬ 
ράγραφο 2 του παρόντος άρθρου και να προσδιορίζο¬ 
νται οι αρμοδιότητες και η διάρθρωσή τους.» 

γ) Στο άρθρο 4 του π.δ. 9/2006 (ΦΕΚ 7 Α’), σχετικά 
με τη σύσταση νομικού προσώπου ιδιωτικού δικαίου 
με την επωνυμία «ΚΕΝΤΡΟ ΕΡΕΥΝΑΣ, ΤΕΧΝΟΛΟΓΙΑΣ 
ΚΑΙ ΑΝΑΠΤΥΞΗΣ ΘΕΣΣΑΛΙΑΣ» (ΚΕΤΕΑΘ), προστίθεται 
περίπτωση στ’, ως εξής: 

«στ. Με τον εσωτερικό κανονισμό του ΚΕΤΕΑΘ, ο 
οποίος καταρτίζεται και εγκρίνεται σύμφωνα με τις 
διατάξεις του άρθρου 15 του παρόντος, δύναται να 
ορίζεται η διάρθρωση της Κεντρικής Διεύθυνσης (Κ.Δ.) 
σε τμήματα ή και γραφεία και να προσδιορίζονται οι 
αρμοδιότητές τους.» 

δ) Το άρθρο 15 του π.δ. 9/2006 αναδιατυπώνεται ως 

εξή ς : 

«Με εσωτερικό κανονισμό που καταρτίζεται από το 
ΚΕΤΕΑΘ μέσα σε δώδεκα (12) μήνες από την έναρξη 
λειτουργίας αυτού και εγκρίνεται από τον Υπουργό 
Ανάπτυξης, ρυθμίζονται τα θέματα αρμοδιοτήτων, κα¬ 
θηκόντων, ειδικοτήτων του πάσης φύσεως προσωπικού, 
η εσωτερική δομή και λειτουργία των ινστιτούτων και 
της Κ.Δ., η λειτουργία των συλλογικών οργάνων και 
κάθε αναγκαία λεπτομέρεια για την εύρυθμη και απο¬ 
δοτική λειτουργία του ΚΕΤΕΑΘ και των ινστιτούτων 


του. Μέχρι την έκδοση του εσωτερικού κανονισμού, τα 
ανωτέρω θέματα αντιμετωπίζονται με αποφάσεις του 
Δ.Σ. του ΚΕΤΕΑΘ.» 

ε) Στο άρθρο 4 του π.δ. 77/2000 (ΦΕΚ 65 Α), σχετικά 
με τη σύσταση νομικού προσώπου ιδιωτικού δικαίου 
με την επωνυμία «Εθνικό Κέντρο Έρευνας και Τεχνο- 
λογικής Ανάπτυξης» (ΕΚΕΤΑ), προστίθεται περίπτωση 
η’, ως εξής: 

«η. Με τον εσωτερικό κανονισμό του ΕΚΕΤΑ, ο οποίος 
καταρτίζεται και εγκρίνεται σύμφωνα με τις διατάξεις του 
άρθρου 16 του παρόντος, δύναται να ορίζεται η διάρθρωση 
της Κεντρικής Διεύθυνσης (Κ.Δ.) σε τμήματα ή και γραφεία 
και να προσδιορίζονται οι αρμοδιότητές τους.» 

στ) Το άρθρο 16 του π.δ. 77/2000 αναδιατυπώνεται 
ως εξής: 

«Με εσωτερικό κανονισμό που καταρτίζεται από το ΕΚΕ¬ 
ΤΑ μέσα σε έξι (6) μήνες από την έναρξη λειτουργίας 
αυτού και εγκρίνεται από τον Υπουργό Ανάπτυξης, ρυθμί¬ 
ζονται τα θέματα αρμοδιοτήτων, καθηκόντων, ειδικοτήτων 
του κάθε φύσης προσωπικού, η εσωτερική δομή και λει¬ 
τουργία των ινστιτούτων και της Κ.Δ., τα της λειτουργίας 
των συλλογικών οργάνων, ως και κάθε λεπτομέρεια που 
είναι αναγκαία για την εύρυθμη και αποδοτική λειτουρ¬ 
γία του ΕΚΕΤΑ και των Ινστιτούτων του, κατ’ εφαρμογή 
των εξουσιοδοτικών διατάξεων του άρθρου 25 παρ. 2 του 
ν. 1514/1985. Μέχρι την έκδοση του εσωτερικού κανονισμού, 
προβλήματα που δεν μπορούν να επιλυθούν από τους κα¬ 
νόνες που ίσχυαν στα ενοποιηθέντα Ινστιτούτα, πριν από 
τη δημοσίευση του παρόντος, ρυθμίζονται με αποφάσεις 
του Δ.Σ. του ΕΚΕΤΑ.» 

4. Με κοινή απόφαση των Υπουργών Οικονομίας 
και Οικονομικών και Ανάπτυξης η συσταθείσα με το 
ν. 2687/1999 (ΦΕΚ 39 Α’) Ανώνυμη Εταιρεία «Ελληνικές 
Εκθέσεις ΗΕΕΕΧΡΟ Α.Ε.» δύναται, κατ’ εξαίρεση, να 
επιχορηγείται από το Πρόγραμμα Δημοσίων Επενδύ¬ 
σεων, για τη δημιουργία μόνιμου εκθεσιακού χώρου 
στο Τεχνολογικό Πολιτιστικό Πάρκο Λαυρίου, το οποίο 
θα αποτελέσει κοινό τόπο αναφοράς, πληροφόρησης, 
ενημέρωσης, επαγγελματικών και ερευνητικών επαφών 
μεταξύ επιχειρήσεων, φορέων και του επενδυτικού κοι¬ 
νού, με στόχο τη δημιουργία του πρότυπου Σπιτιού των 
Νέων Ενεργειακών Τεχνολογιών. Με την απόφαση ορί¬ 
ζονται το ύψος της επιχορήγησης, η διαδικασία ελέγχου 
και κάθε αναγκαία λεπτομέρεια. Οι αναγκαίες για την 
υποστήριξη των ενεργειών υλοποίησης του ανωτέρω 
έργου συμβάσεις με τρίτους συνάπτονται και οι σχετι¬ 
κές δράσεις εκτελούνται σύμφωνα με τις διέπουσες την 
ανωτέρω εταιρεία γενικές ή ειδικές διατάξεις, καθώς και 
τις σχετικές διατάξεις περί δημοσίων επενδύσεων. 

5. Το πρώτο εδάφιο του άρθρου 35 του ν. 3734/2009 
(ΦΕΚ 8 Α’) αντικαθίσταται ως εξής: 

«Με κοινή απόφαση των Υπουργών Εσωτερικών, Οι¬ 
κονομίας και Οικονομικών και Ανάπτυξης μπορεί να 
συνιστάται Επιτροπή αποτελούμενη από τον Νομάρχη 
του Νομαρχιακού Διαμερίσματος Εβρου, τον Δήμαρχο 
Αλεξανδρούπολης και από εκπροσώπους της Περιφε¬ 
ρειακής Διοίκησης, των ΟΤΑ α’ και β’ βαθμού, καθώς 
και των επαγγελματικών και λοιπών φορέων του ίδι¬ 
ου Νομαρχιακού Διαμερίσματος σε σχέση με το έργο 
«Αγωγός πετρελαίου Μπουργκάς - Αλεξανδρούπολη» 
κατ’ εφαρμογή της Τριμερούς Συμφωνίας που κυρώθηκε 
με το ν. 3558/2007 (ΦΕΚ 101 Α). Για τη συγκρότηση της 
Επιτροπής εκδίδεται σχετική απόφαση του Νομάρχη.» 

6. α) Τα συνημμένα στον παρόντα νόμο: ί) το από 
8.2.2005 κτηματολογικό διάγραμμα, πινακίδες 1 έως 13 
και ο από 8.2.2005 αντίστοιχος κτηματολογικός πίνακας, 
που συνέταξε ο κτηματογράφος μηχανικός του Δημο¬ 
σίου Αν. Τάσιος και θεωρήθηκαν από τον Διευθυντή 
Τεχνικών Υπηρεσιών της Νομαρχιακής Αυτοδιοίκησης 
Τρικάλων Νικ. Λέγκα και ϋ) τα υπ’ αριθμ. 1401-ΣΜΕΛ-016- 
027/26.2.2007/1 η Αναθεώρηση 31.7.2007 και 1401-ΣΜΕΛ- 
016-030/9.8.2007 τοπογραφικά διαγράμματα, τα οποία 
συνέταξε η Διεύθυνση Ανάπτυξης ΥδροηλεκτρικώνΈρ- 
γων (ΔΑΥΕ) της ΔΕΗ Α.Ε. και αναφέρονται στα άρθρα 
16 και 17 του ν. 3734/2009 σχετικά με την αναγκαστική 
απαλλοτρίωση των εκεί οριζόμενων περιοχών που βρί¬ 
σκονται στη διοικητική περιφέρεια του Δήμου Πινδέων 
και δημοσιεύονται σε σμίκρυνση στον παρόντα νόμο, 
αποτελούν το παράρτημα Α’ του ν. 3734/2009, όπως 
ορίζεται στις διατάξεις του νόμου αυτού. 

β) Οι προθεσμίες που αναφέρονται στο στοιχείο γ’ 
της παραγράφου 1 και στην παράγραφο 2 του άρθρου 
19 του ν. 3734/2009, καθώς και η προθεσμία που ανα- 
φέρεται στην παράγραφο 2 του άρθρου 22 του ίδιου 
αυτού νόμου παρατείνονται από τη λήξη τους μέχρι 30 
Σεπτεμβρίου 2009. 

γ) Αν ο εκπρόσωπος της Τοπικής Αυτοδιοίκησης 
στην επιτροπή της παραγράφου 2 του άρθρου 23 του 
ν. 3734/2009 δεν υποδειχθεί από τον οικείο ΟΤΑ εντός 
δέκα ημερών από τη δημοσίευση του παρόντος, αυτός 
υποδεικνύεται από το Διοικητικό Συμβούλιο της ΤΕΔΚ 
του οικείου νομού. 

7. Η παράγραφος 7 του άρθρου 27Α του ν. 3734/2009 
τροποποιείται ως εξής: 

«7. Οι άδειες παραγωγής ή αποφάσεις εξαίρεσης για 
την παραγωγή ηλεκτρικής ενέργειας από φωτοβολταϊ- 
κούς σταθμούς δεν επιτρέπεται να μεταβιβασθούν πριν 
την έναρξη λειτουργίας των σταθμών. Κατ’ εξαίρεση 
επιτρέπεται η μεταβίβαση, εφόσον το εταιρικό κεφά¬ 
λαιο της εταιρείας προς την οποία γίνεται η μεταβί¬ 
βαση κατέχεται εξ ολοκλήρου από τη μεταβιβάζουσα 
εταιρεία. Οι διατάξεις των προηγούμενων εδαφίων δεν 
καταλαμβάνουν εκκρεμείς κατά το χρόνο δημοσίευσης 
του νόμου αιτήσεις για μεταβίβαση ενώπιον της ΡΑΕ, 
καθώς και αιτήσεις για τις οποίες έχει γνωμοδοτήσει 
θετικά η ΡΑΕ, χωρίς ωστόσο να έχει εκδοθεί επ’ αυτών 
απόφαση του Υπουργού Ανάπτυξης.» 

8. Στο δεύτερο εδάφιο της παραγράφου 1 του άρθρου 
15 του ν. 802/1978 (ΦΕΚ 121 Α’), όπως ισχύει, μετά τις 
λέξεις «...να ανακοινώνουν προς το κοινό, εκπτώσεις» 
διαγράφονται οι λέξεις «ή προσφορές». 

Αρθρο 20 

Παράταση αναστολής είσπραξης οφειλόμενων ασφα¬ 
λιστικών εισφορών και ρύθμισης οφειλών 

1. α) Η προβλεπόμενη από τις διατάξεις του άρθρου 9 
του ν. 3551/2007 (ΦΕΚ 76 Α’) αναστολή καταβολής των 
πάσης φύσεως ασφαλιστικών εισφορών, που οφείλο¬ 
νται στο ΙΚΑ-ΕΤΑΜ και στους λοιπούς ασφαλιστικούς 
φορείς αρμοδιότητας του Υπουργείου Απασχόλησης 
και Κοινωνικής Προστασίας από τις επιχειρήσεις του 
άρθρου 1 του νόμου αυτού, καθώς και η αναστολή λή¬ 
ψης αναγκαστικών μέτρων, παρατείνεται για δύο (2) 
ακόμη έτη και χορηγείται στις επιχειρήσεις αυτές από 
το ΙΚΑ-ΕΤΑΜ αποδεικτικό ασφαλιστικής ενημερότητας, 
κατά παρέκκλιση των σχετικών διατάξεων της κείμενης 
νομοθεσίας. 


β) Η κατά την προηγούμενη περίπτωση α’ αναστολή 
ισχύει μέχρι την 31η Δεκεμβρίου 2010, υπό τον όρο ότι οι 
επιχειρήσεις κατέβαλαν εμπρόθεσμα τις τρέχουσες μη¬ 
νιαίες ασφαλιστικές εισφορές κατά το χρονικό διάστη¬ 
μα από 1ης Απριλίου 2007 μέχρι και την 31η Δεκεμβρίου 
2008, και θα συνεχίζουν και κατά το χρονικό διάστημα 
από 1ης Ιανουάριου 2009 μέχρι και την 31η Δεκεμβρίου 
2010 να καταβάλλουν εμπρόθεσμα αυτές. 

γ) Οι διατάξεις των προηγούμενων παραγράφων έχουν 
ανάλογη εφαρμογή και με τις ίδιες προϋποθέσεις και 
στις επιχειρήσεις εκείνες, που αν και είχαν ρυθμίσει τις 
οφειλόμενες ασφαλιστικές εισφορές, σύμφωνα με τις 
διατάξεις της παραγράφου 2 του άρθρου 8 του ν. 3232/ 
2004, κατ’ εφαρμογή των διατάξεων του άρθρου 9 του 
ν. 3551/2007, συνέχισαν από 1.4.2007 μέχρι 31.12.2008 να 
καταβάλλουν εμπρόθεσμα στο ΙΚΑ- ΕΤΑΜ και στους λοι¬ 
πούς ασφαλιστικούς φορείς αρμοδιότητας του Υπουρ¬ 
γείου Απασχόλησης και Κοινωνικής Προστασίας μόνο 
τις τρέχουσες μηνιαίες ασφαλιστικές εισφορές. 

2. Στις επιχειρήσεις του άρθρου 1 του ν. 3551/2007, 
παρέχεται η δυνατότητα ρύθμισης των πάσης φύσεως 
οφειλόμενων ασφαλιστικών εισφορών στα πλαίσια των 
ανωτέρω διατάξεων του ν. 3232/2004 και εντός χρονικού 
διαστήματος τριών (3) μηνών από τη θέση σε ισχύ των 
διατάξεων του παρόντος άρθρου, χωρίς προκαταβολή 
και πρόσθετα τέλη. Η καταβολή των δόσεων, που θα 
προκύψουν από τη ρύθμιση και οι οποίες δεν μπορούν 
να υπερβούν τις 96, αρχίζει αμέσως μετά τη λήξη του 
χρόνου της παράτασης που χορηγείται με τις διατάξεις 
του παρόντος άρθρου και υπό την προϋπόθεση ότι οι 
εταιρείες θα καταβάλλουν στο ΙΚΑ- ΕΤΑΜ και στους 
ανωτέρω ασφαλιστικούς φορείς τις τρέχουσες μηνιαίες 
ασφαλιστικές εισφορές. 

Οι διατάξεις του άρθρου αυτού έχουν αναδρομική 
ισχύ από 1ης Ιανουάριου 2009. 

Αρθρο 21 

Ο ορισμός 17 «Αλλα Ανανεώσιμα Καύσιμα» του άρθρου 
3 του ν. 3054/2002 αντικαθίσταται ως εξής: 

«17. Αλλα Ανανεώσιμα Καύσιμα: Τα Ανανεώσιμα Καύ¬ 
σιμα εκτός των Βιοκαυσίμων, που προέρχονται από 
ανανεώσιμες πηγές ενέργειας, όπως αυτές ορίζονται 
στο άρθρο 2 της Οδηγίας 2001/77/ΕΚ του Ευρωπαϊκού 
Κοινοβουλίου και του Συμβουλίου της 27ης Σεπτεμβρί¬ 
ου 2001 για την προαγωγή της ηλεκτρικής ενέργειας 
που παράγεται από ανανεώσιμες πηγές στην εσωτερική 
αγορά ηλεκτρικής ενέργειας (ΕΕΕΚ 1.283), και χρησιμο¬ 
ποιούνται στις μεταφορές». 

Αρθρο 22 

Το άρθρο 15Α του ν. 3054/2002 αντικαθίσταται ως 
εξής: 

«Άρθρο 15Α 

Βιοκαύσιμα και Αλλα Ανανεώσιμα Καύσιμα 

1. Τα Βιοκαύσιμα και τα Αλλα Ανανεώσιμα Καύσιμα, 
όπως αυτά ορίζονται στο άρθρο 3 του ν. 3054/2002, 
μπορούν να διατίθενται είτε αυτούσια είτε σε μίγμα 
με προϊόντα διύλισης του αργού πετρελαίου, εφόσον 
πληρούν τις τεχνικές προδιαγραφές που καθορίζονται 
με αποφάσεις του Ανώτατου Χημικού Συμβουλίου (ΑΧΣ), 
σύμφωνα με το εδάφιο δ’ της παραγράφου 8 του άρ¬ 
θρου 6 του ν. 4328/1929 (ΦΕΚ 272 Α). Επιτρέπεται η 
διάθεση μιγμάτων βιοκαυσίμων με προϊόντα διύλισης 

του αργού πετρελαίου με περιεκτικότητα σε βιοκαύσιμα 
πέραν του ορίου που καθορίζεται στις αποφάσεις του 
ΑΧΣ, εφόσον οι λοιπές προδιαγραφές των μιγμάτων 
αυτών βρίσκονται εντός των ορίων των προδιαγραφών, 
όπως καθορίζονται στις ισχύουσες αποφάσεις του ΑΧΣ 
για το βιοκαύσιμο ή άλλο ανανεώσιμο καύσιμο και το 
προϊόν διύλισης αργού πετρελαίου. 

2. Η ανάμειξη των αυτούσιων Βιοκαυσίμων ή Αλλων 
Ανανεώσιμων Καυσίμων με τα αντίστοιχα συμβατά προ¬ 
ϊόντα διύλισης του αργού πετρελαίου πραγματοποιείται 
με ευθύνη των κατόχων Αδειας Διύλισης ή Αδειας Εμπο¬ 
ρίας κατηγορίας Α, στις εγκαταστάσεις τους. 

3. Οι κάτοχοι Αδειας Λιανικής Εμπορίας και Αδειας 
Διάθεσης Βιοκαυσίμων υποχρεούνται να αναρτούν ει¬ 
δική σήμανση στα σημεία πώλησης των: α) αυτούσιων 
Βιοκαυσίμων ή Αλλων Ανανεώσιμων Καυσίμων, β) Βιοντί- 
ζελ αναμεμειγμένου με πετρέλαιο κίνησης σε ποσοστό 
που υπερβαίνει το όριο που καθορίζεται στις εκάστοτε 
σχετικές αποφάσεις του ΑΧΣ για τις προδιαγραφές του 
πετρελαίου κίνησης, γ) Βιοαιθανόλης αναμεμειγμένης 
με βενζίνη σε ποσοστό που υπερβαίνει το όριο που κα¬ 
θορίζεται στις εκάστοτε σχετικές αποφάσεις του ΑΧΣ 
για τις προδιαγραφές της βενζίνης. Τα χαρακτηριστικά 
της ειδικής σήμανσης καθορίζονται με απόφαση του 
Υπουργού Ανάπτυξης. 

4. α) Με κοινή απόφαση των Υπουργών Ανάπτυξης 
και Αγροτικής Ανάπτυξης και Τροφίμων, που εκδίδεται 
κάθε έτος πριν την 15η Απριλίου, καθορίζεται η προς 
κατα νομή ετήσια ποσότητα αυτούσιου βιοντίζελ για το 
επόμενο έτος (περίοδος 1ης Ιουλίου τρέχοντος έτους 
- 30ής Ιουνίου επόμενου έτους). Για τον υπολογισμό της 
ποσότητας αυτής λαμβάνονται υπόψη: ί) το μέγιστο όριο 
ανάμειξης για το πετρέλαιο κίνησης, όπως αυτό καθο¬ 
ρίζεται στις εκάστοτε σχετικές αποφάσεις του ΑΧΣ και 
ϋ) η εκτίμηση κατανάλωσης πετρελαίου κίνησης για το 
επόμενο έτος. Με την ίδια απόφαση πραγματοποιείται η 
σχετική πρόσκληση εκδήλωσης ενδιαφέροντος για συμ¬ 
μετοχή στην κατανομή, καθορίζονται τα δικαιολογητικά 
που συνοδεύουν τις αιτήσεις συμμετοχής, συγκροτείται 
η Επιτροπή αξιολόγησης και ελέγχου και ρυθμίζεται 
κάθε αναγκαία λεπτομέρεια. 

β) Η Επιτροπή αξιολόγησης και ελέγχου, η οποία 
αποτελείται από δύο εκπροσώπους από τα Υπουργεία 
Ανάπτυξης και Αγροτικής Ανάπτυξης και Τροφίμων και 
έναν εκπρόσωπο του Υπουργείου Οικονομίας και Οικο¬ 
νομικών, προβαίνει στον έλεγχο της τυπικής πληρότη¬ 
τας των αιτήσεων συμμετοχής και, στη συνέχεια, στην 
αξιολόγηση όσων προκρίνονται στο επόμενο στάδιο της 
κατανομής, βάσει των στοιχείων των παραγράφων 5 και 
6 του παρόντος άρθρου, και συντάσσει σχετικό πρακτι¬ 
κό με τις κατανεμόμενες ανά εταιρεία ποσότητες. 

γ) Απαραίτητη προϋπόθεση για τη συμμετοχή στην 
κατανομή είναι: ί) είτε η κατοχή άδειας λειτουργίας για 
Μονάδα Παραγωγής Βιοντίζελ εγκατεστημένη σε κρά- 
τος-μέλος της Ευρωπαϊκής Ενωσης ή, σε περίπτωση μο¬ 
νάδων παραγωγής που προβλέπεται να λειτουργήσουν 
εντός του επόμενου έτους (περίοδος Ιουλίου-Ιουνίου), η 
κατοχή άδειας εγκατάστασης ή, σε περίπτωση εξαίρε¬ 
σης από την υποχρέωση λήψης άδειας εγκατάστασης, η 
κατοχή σχετικής απόφασης έγκρισης περιβαλλοντικών 
όρων, είτε η προσκόμιση συμβάσεων αγοράς αυτούσι¬ 
ου βιοντίζελ για το επόμενο έτος (περίοδος Ιουλίου- 
Ιουνίου) από μονάδες παραγωγής αυτούσιου βιοντίζελ 


εγκατεστημένες σε άλλο κράτος-μέλος της Ευρωπαϊκής 
Ενωσης, και ϋ) η ύπαρξη και διαθεσιμότητα των απαι- 
τούμενων αποθηκευτικών χώρων εντός της ελληνικής 
επικράτειας για το αυτούσιο βιοντίζελ, η ελάχιστη χω¬ 
ρητικότητα των οποίων δεν μπορεί να είναι μικρότερη 
από 100 κυβικά μέτρα ανά εγκατάσταση. 

δ) Ειδικά για την κατανομή του έτους 2009 η ως άνω 
αναφερόμενη απόφαση εκδίδεται εντός δεκαπέντε (15) 
εργάσιμων ημερών από τη δημοσίευση του παρόντος. 

5. Γ ια την κατανομή της ετήσιας ποσότητας αυτού¬ 
σιου βιοντίζελ της προηγούμενης παραγράφου μετα¬ 
ξύ των δικαιούχων, λαμβάνονται υπόψη τα ακόλουθα 
κριτήρια: 

αΐ) οι υφιστάμενες συμβάσεις προμήθειας πρώτων 
υλών, θεωρημένες από τις οικείες Διευθύνσεις Αγροτι¬ 
κής Ανάπτυξης των Νομαρχιακών Αυτοδιοικήσεων, για 
την παραγωγή αυτούσιου βιοντίζελ σε μονάδα παρα¬ 
γωγής εντός της ελληνικής επικράτειας, προερχόμενες 
από ελληνικές ενεργειακές καλλιέργειες, όπως ορίζο¬ 
νται στο Κεφάλαιο 8 του Κανονισμού 1973/2004 της 
Επιτροπής της 29ης Οκτωβρίου 2004 (ΕΕ-ΕΚ Ι_ 345 της 
20ής Νοεμβρίου 2004), 

α2) τιμολόγια αγοράς ή/και λογιστικά στοιχεία προ¬ 
μήθειας βαμβακόσπορου ή/και βαμβακελαίου, 
α3) τα τιμολόγια προμήθειας πρώτων υλών, προερχό¬ 
μενων από χρησιμοποιημένα φυτικά έλαια, τηγανέλαια 
και ζωικά λίπη ελληνικής προέλευσης, κατάλληλα για 
την παραγωγή βιοντίζελ. 

β) Η δυναμικότητα της Μονάδας Παραγωγής Βιοντί- 
ζελ εγκατεστημένης σε κράτος-μέλος της Ευρωπαϊκής 
Ενωσης ή οι συμβάσεις εισαγωγής αυτούσιου βιοντίζελ 
από μονάδες παραγωγής βιοντίζελ εγκατεστημένες σε 
άλλο κράτος - μέλος της Ευρωπαϊκής Ένωσης. 

γ) Η ύπαρξη Πιστοποιητικού ή η σύμβαση ανάθεσης 
για τη λήψη ΙδΟ σειράς 9000 σχετικά με την παραγωγή 
ή/και διάθεση αυτούσιου βιοντίζελ. 

δ) Το προσφερόμενο, από την αιτούσα εταιρεία, μέ¬ 
γιστο υπερτίμημα (ρΓθηηίυπΊ), το οποίο αντιστοιχεί στο 
συνολικό κόστος παραγωγής και στο περιθώριο κέρ¬ 
δους, καθοριζόμενο ως ^/χιλιόλιτρο επιπλέον της τιμής 
βάσης. Ως τιμή βάσης, υπολογίζεται ο μέσος όρος σε 
€/χιλιόλιτρο, της τιμής «ΒουΙθΓε ΒίοάιοεοΙ οχ ΪΛ/ογΙο» (υπό 
τη στήλη ΡΑΜΕ2 ΟΕΒΜΑΝΥ) και της χαμηλής τιμής του 
«ΒίοάίοεθΙ» για τη χειμερινή περίοδο ή του «ΡΑΜΕ0» για 
την καλοκαιρινή περίοδο (υπό τη στήλη ΒαΓςοε ΡΟΒ 
ΒοΙΙθΓάαπι) του ΡΙΑΤΤ’ε ΕυΐΌροαη Μα^θΙεο&π. ΡΙ τιμή 
βάσης υπολογίζεται ανά ημερολογιακό δεκαπενθήμερο, 
για τις παραδόσεις αυτών των ημερών, στην ισοτιμία 
$/€ της ΕΚΤ για το ίδιο διάστημα, με πυκνότητα για 
την μετατροπή του βιοντίζελ ίση με 0,88 κιλό/λίτρο. 
Το προσφερόμενο μέγιστο υπερτίμημα (ρΓβπιίυπι) είναι 
δεσμευτικό για την εταιρεία καθ’ όλη τη διάρκεια του 
έτους και για όλη την αιτούμενη ποσότητα αυτούσιου 
βιοντίζελ. 

ε) Οι υφιστάμενες συμβάσεις συνεργασίας με ερευ¬ 
νητικά ιδρύματα και φορείς ή οι συμβάσεις συμμετοχής 
σε ερευνητικά προγράμματα, εντός της Ε.Ε., για θέματα 
σχετικά με τα βιοκαύσιμα και τη βιομάζα. 

στ) Το σύνολο των παραδόσεων αυτούσιου βιοντίζελ, 
σε χιλιόλιτρα, για τις κατανομές των δύο προηγούμε¬ 
νων ετών. 

ζ) Ο δείκτης συνέπειας των παραδόσεων, που αφορά 
την κατανομή του προηγούμενου έτους, στα διυλιστή¬ 
ρια. 




ΦΕΚ105 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5287 


6. Η αξιολόγηση των κριτηρίων της παραγράφου 5 
του παρόντος άρθρου συντελείται από την Επιτροπή 
αξιολόγησης της παραγράφου 4, σύμφωνα με τον ακό¬ 
λουθο τύπο: 

Κι = { [0,25 * ΕΜί / (Σύνολο ΕΛ1ί)1 + [0,05 * ΕΛ2ί/ (Σύ¬ 
νολο ΕΛ2ί)]+ [0,075 * ΕΛ3ί / (Σύνολο ΕΛ3ί)] + [0,20 * Αί / 
(Σύνολο Αί)] + [0,05 * Ιί / (Σύνολο Ιί)] + [0,10 * Τί / (Σύνολο 
Τί)]+ [0,05 * Εί / (Σύνολο Εί)] + [0,15 * Πί/ (Σύνολο Πί)] + 
[0,075 * ΠΚί/ (Σύνολο ΠΚί)]} * ποσότητα βιοντίζελ προς 
κατανομή, όπου: 
ί = η εξεταζόμενη εταιρεία 

Κί = κατανεμόμενη ποσότητα αυτούσιου βιοντίζελ 
έτους, σε χιλιόλιτρα 

ΕΛΙί = χιλιόλιτρα αυτούσιου βιοντίζελ, παραγόμενα 
από αί) συμβολαιοποιημένες ελληνικές ενεργειακές καλ¬ 
λιέργειες, θεωρώντας ότι παράγονται 0,10 χιλιόλιτρα 
βιοντίζελ ανά στρέμμα ενεργειακής καλλιέργειας 
ΕΛ2ί = χιλιόλιτρα αυτούσιου βιοντίζελ, παραγόμενα 
από α2) τιμολόγια αγοράς βαμβακόσπορου ελληνικής 
προέλευσης θεωρώντας ότι παράγονται 0,14 χιλιόλι¬ 
τρα ανά τόνο ή/και τιμολόγια αγοράς βαμβακελαίου 
ελληνικής προέλευσης θεωρώντας ότι παράγονται 0,95 
χιλιόλιτρα βιοντίζελ ανά μετρικό τόνο 
ΕΛ3ί = χιλιόλιτρα αυτούσιου βιοντίζελ, παραγόμενα 
από α3) χρησιμοποιημένα φυτικά έλαια, τηγανέλαια 
και ζωικά λίπη, ελληνικής προέλευσης, κατάλληλων για 
παραγωγή βιοντίζελ, θεωρώντας ότι παράγονται 0,95 
χιλιόλιτρα βιοντίζελ ανά μετρικό τόνο πρώτης ύλης 
Αί = συνολική αιτούμενη ποσότητα αυτούσιου βιοντί- 
ζελ, σε χιλιόλιτρα, η οποία δεν μπορεί να υπερβαίνει την 
κατά το σημείο 5β ετήσια δυναμικότητα της μονάδας 
για μονάδες εγκατεστημένες στην ελληνική επικράτεια 
και το 1/4 της δυναμικότητας για μονάδες εγκατεστη¬ 
μένες σε άλλο κράτος-μέλος της Ευρωπαϊκής Ενωσης. 
Στην περίπτωση συμβάσεων αυτούσιου βιοντίζελ από 
μονάδες παραγωγής εγκατεστημένες σε άλλο κράτος- 
μέλος της Ευρωπαϊκής Ένωσης η ως άνω ποσότητα δεν 
μπορεί να υπερβαίνει το 1/4 της ετήσιας δυναμικότητας 
της μονάδας παραγωγής και την ποσότητα της σύμ¬ 
βασης. Σε κάθε περίπτωση η αιτούμενη ποσότητα δεν 
μπορεί να υπερβαίνει την προς κατανομή ποσότητα 
Ιί = δείκτης, υπολογιζόμενος βάσει των υποβληθέντων 
κατά το σημείο 5γ δικαιολογητικών, ίσος με 1 για ύπαρξη 
πιστοποιητικού 130 σειράς 9000, ή 0 για απουσία 
Τί = δείκτης υπολογιζόμενος βάσει των υποβληθέντων 
κατά το σημείο 5δ δικαιολογητικών ίσος με 1 όταν το 
προσφερόμενο υπερτίμημα υπερβαίνει έως και 10% το 
χαμηλότερο προσφερθέν ή 0 για υπέρβαση άνω του 
10 % 

Εί = δείκτης, υπολογιζόμενος βάσει των υποβληθέντων 
κατά το σημείο 5ε δικαιολογητικών, ίσος με 1 για διαπί¬ 
στωση ερευνητικής δραστηριότητας, ή 0 για απουσία 
Πί = σύνολο παραδόσεων αυτούσιου βιοντίζελ, σε χιλι¬ 
όλιτρα, για τα 2 προηγούμενα έτη με βάση τα σχετικά 
στοιχεία του Υπουργείου Οικονομίας και Οικονομικών 
ΠΚί = δείκτης, υπολογιζόμενος βάσει της συνέπειας 
παραδόσεων για το προηγούμενο έτος, στα διυλιστήρια, 
ίσος με 1 για απόκλιση συνολικών παραδόσεων έως 
και 2% επί της συνολικής ποσότητας κατανομής ή 0,5 
για απόκλιση συνολικών παραδόσεων από 2% έως και 
5% επί της συνολικής ποσότητας κατανομής, ή 0 για 
απόκλιση μεγαλύτερη από 5%. 


Σε περίπτωση που οι παραγόμενες ποσότητες αυ¬ 
τούσιου βιοντίζελ προερχόμενες από συμβάσεις ενερ¬ 
γειακών καλλιεργειών υπερβαίνουν την ποσότητα που 
αντιστοιχεί στο συντελεστή βαρύτητας του ΕΛΙί, αυτές 
κατανέμονται στο σύνολο τους στους αιτούντες και 
αναπροσαρμόζονται αναλογικά οι συντελεστές βαρύ¬ 
τητας των λοιπών κριτηρίων. 

Σε περίπτωση που για κάποιο από τα παραπάνω 
κριτήρια δεν υποβληθούν σχετικά δικαιολογητικά από 
κανέναν από τους αιτούντες, η βαρύτητα του κριτηρίου 
κατανέμεται αναλογικά στα λοιπά κριτήρια. 

Ειδικά για το έτος 2009 για την κατανομή δεν λαμ- 
βάνεται υπόψη το υπό δ’ κριτήριο της παρ. 5 (Τί - προ¬ 
σφερόμενο μέγιστο υπερτίμημα) και ο συντελεστής 
βαρύτητας του στον τύπο προσμετράται στο υπό αΤ 
κριτήριο της παραγράφου 5 (ΕΛΙί - ελληνικές ενεργει¬ 
ακές καλλιέργειες). 

7. Με κοινή υπουργική απόφαση των Υπουργών Οι¬ 
κονομίας και Οικονομικών, Ανάπτυξης και Αγροτικής 
Ανάπτυξης και Τροφίμων, που εκδίδεται κάθε έτος, 
μέχρι την 1η Ιουνίου, εγκρίνεται η κατανομή της ετήσι¬ 
ας ποσότητας αυτούσιου βιοντίζελ της παραγράφου 4 
για το επόμενο έτος (περίοδος 1 ης Ιουλίου τρέχοντος 
έτους - 30ής Ιουνίου επόμενου έτους), καθώς και το 
μηνιαίο δεσμευτικό χρονοδιάγραμμα, ανά δικαιούχο. Με 
την ίδια κυα καθορίζονται ειδικότερα θέματα, ιδίως οι 
εγγυήσεις και τα πρόσθετα δικαιολογητικά συμμετοχής 
που οφείλουν να προσκομίσουν οι δικαιούχοι, καθώς και 
οι σχετικές προθεσμίες για την υποβολή τους. 

Οι δικαιούχοι της κατανομής αναλαμβάνουν την υπο¬ 
χρέωση να διαθέτουν εντός της Ελληνικής Επικράτειας, 
από την 1η Ιουλίου κάθε έτους και μέχρι την 30ή Ιουνίου 
του επόμενου, τις κατανεμόμενες σε αυτούς συνολικές 
ετήσιες ποσότητες αυτούσιου βιοντίζελ, σύμφωνα με 
την κοινή υπουργική απόφαση έγκρισης κατανομής της 
παραγράφου αυτής. Ειδικότερες υποχρεώσεις των προ¬ 
σώπων της παραγράφου αυτής, καθώς και ο έλεγχος 
τήρησης των υποχρεώσεων τους, καθορίζονται με την 
ίδια κυα έγκρισης κατανομής. 

Ποσότητες αυτούσιου βιοντίζελ που προκύπτουν κα¬ 
τόπιν της επιβολής των διοικητικών κυρώσεων της πα¬ 
ραγράφου 9 του παρόντος άρθρου ανακατανέμονται 
συμπληρωματικά και αναλογικά μεταξύ των υπολοίπων 
δικαιούχων κατανομής, εφόσον δεν τους έχουν επιβλη¬ 
θεί διοικητικές κυρώσεις. 

Ειδικά για το έτος 2009: α) η κοινή υπουργική απόφαση 
έγκρισης κατανομής εκδίδεται εντός δύο (2) μηνών από 
την έκδοση της απόφασης της παραγράφου 4, β) με κοι¬ 
νή υπουργική απόφαση των Υπουργών Οικονομίας και 
Οικονομικών, Ανάπτυξης και Αγροτικής Ανάπτυξης και 
Τροφίμων είναι δυνατή η κατανομή τμήματος της ετή¬ 
σιας ποσότητας αυτούσιου βιοντίζελ αναλογικά στους 
δικαιούχους κατανομής του προηγούμενου έτους, με 
ισχύ μέχρι την έκδοση της κοινής υπουργικής απόφασης 
έγκρισης κατανομής. Το τμήμα της ποσότητας αυτού¬ 
σιου βιοντίζελ που κατανέμεται κατά το προηγούμενο 
εδάφιο και αφορά σε μήνες από τον Ιούλιο και πέρα 
θα συνυπολογισθεί στην ετήσια κατανομή, γ) ποσότη¬ 
τες αυτούσιου βιοντίζελ που θα έχουν απορροφηθεί 
πριν την έκδοση της κυα του ανωτέρω εδαφίου α’, πέ¬ 
ραν εκείνων της παραγράφου 3 του άρθρου 34 του 
ν. 3734/2009 (ΦΕΚ 8 Α), συμπεριλαμβάνονται στην ετήσια 
κατανομή 2009-2010. 

Με κοινή απόφαση των Υπουργών Οικονομίας και Οι¬ 
κονομικών, Ανάπτυξης και Αγροτικής Ανάπτυξης και 
Τροφίμων, είναι δυνατή η κατανομή επιπλέον ποσοτή¬ 
των αυτούσιου βιοντίζελ, αναλογικά στους δικαιούχους, 
εφόσον στη διάρκεια του έτους αυξηθεί το μέγιστο όριο 
ανάμειξης που προβλέπουν οι σχετικές προδιαγραφές 
για το πετρέλαιο κίνησης. 

Με ίδια κοινή υπουργική απόφαση είναι δυνατή η τρο¬ 
ποποίηση της κοινής υπουργικής απόφασης κατανομής, 
με αύξηση ή μείωση της συνολικής ποσότητας αυτούσι¬ 
ου βιοντίζελ, εφόσον αυτό δικαιολογείται από σημαντική 
απόκλιση της κατανάλωσης πετρελαίου κίνησης ως 
προς τις σχετικές προβλέψεις της παραγράφου 4, η 
οποία παρατηρείται για εύλογο χρονικό διάστημα και 
τεκμηριώνεται από στοιχεία του Υπουργείου Οικονομίας 
και Οικονομικών. Στην περίπτωση αυτή, αυξάνεται ή 
μειώνεται αναλογικά η ποσότητα ανά δικαιούχο. 

8. Οι ποσότητες αυτούσιου βιοντίζελ που καθορίζονται 
σύμφωνα με την προηγούμενη παράγραφο, οι οποίες 
προσφέρονται από τους δικαιούχους της κατανομής και 
προορίζονται για ανάμειξη με πετρέλαιο κίνησης, παρα- 
λαμβάνονται υποχρεωτικά, αναμειγνύονται και διατίθε¬ 
νται στην Ελληνική Επικράτεια από: α) κατόχους άδειας 
διύλισης, β) κατόχους άδειας εμπορίας κατηγορίας Α’, 
εφόσον αυτοί πραγματοποιούν εισαγωγές πετρελαίου 
κίνησης. Οι τελευταίοι υποχρεούνται να προμηθεύονται 
ποσότητα αυτούσιου βιοντίζελ από δικαιούχους κατανο¬ 
μής που αντιστοιχεί σε ίδιο ποσοστό ανάμειξης με αυτό 
που χρησιμοποιήθηκε για τον υπολογισμό της ποσότη¬ 
τας που απορροφούν οι κάτοχοι άδειας διύλισης. Ειδι¬ 
κότερες υποχρεώσεις των προσώπων της παραγράφου 
αυτής, καθώς και ο έλεγχος τήρησης των υποχρεώσεων 
τους, καθορίζονται με την κοινή υπουργική απόφαση 
έγκρισης κατανομής της παραγράφου 7. 

Οι κάτοχοι των ανωτέρω αδειών υποχρεούνται να 
διαθέτουν τις ποσότητες αυτούσιου βιοντίζελ που πα- 
ραλαμβάνουν, κατά τα ανωτέρω, σε κατόχους άδειας 
εμπορίας κατηγορίας Α’ και άδειας λιανικής εμπορίας 
που αναφέρονται στην παράγραφο 3α του άρθρου 7 
και σε Προμηθευτικούς Συνεταιρισμούς ή Κοινοπραξίες 
αυτών, οι οποίοι υποχρεούνται να παραλαμβάνουν και 
να διαθέτουν εντός της Ελληνικής Επικράτειας τις πο¬ 
σότητες αυτές, εφόσον τους παραδίδονται σε μείγμα 
μέχρι το όριο που καθορίζεται στις εκάστοτε σχετικές 
αποφάσεις του ΑΧΣ για τις προδιαγραφές του πετρε¬ 
λαίου κίνησης. 

Με απόφαση του Υπουργού Ανάπτυξης μπορούν να 
συγκροτούνται μικτά κλιμάκια για τη διενέργεια ελέγ¬ 
χων στους δικαιούχους και υπόχρεους της κατανομής 
αυτούσιου βιοντίζελ και καθορίζεται κάθε αναγκαία 
λεπτομέρεια. 

9. Στους δικαιούχους της παραγράφου 7 και στους 
υπόχρεους της παραγράφου 8, οι οποίοι δεν τηρούν 
τους όρους και τις προϋποθέσεις που ορίζονται στο 
παρόν άρθρο, επιβάλλονται οι διοικητικές κυρώσεις του 
άρθρου 17 του παρόντος νόμου. 

Στους δικαιούχους της παραγράφου 7 του παρόντος 
άρθρου με απόφαση του Υπουργού Ανάπτυξης δύναται 
να επιβληθούν, ανάλογα με τη σοβαρότητα της παράβα¬ 
σης και την υποτροπή τους και οι ακόλουθες κυρώσεις: 
α) Μερική ή ολική κατάπτωση της εγγυητικής επιστολής 
της παραγράφου 7, β) μερική ή ολική ανάκληση της 
έγκρισης κατανομής του οικείου έτους, γ) απαγόρευση 


συμμετοχής σε μελλοντικές διαδικασίες κατανομής, 
δ) προσωρινή ή οριστική ανάκληση της χορηγηθείσας 
άδειας διάθεσης βιοκαυσίμων. 

10. Κατά τη χρονική περίοδο 2010 - 2016 διατίθεται 
ως καύσιμο κίνησης στην Ελληνική Επικράτεια, αυτού¬ 
σια, σε μείγμα με βενζίνες ή μέσω μετατροπής της 
σε συστατικά βενζινών, βιοαιθανόλη παραγόμενη κατά 
προτεραιότητα από ενεργειακές καλλιέργειες, όπως 
αυτές ορίζονται στις διατάξεις του παρόντος νόμου. 
Η παραγόμενη ποσότητα βιοαιθανόλης, σύμφωνα με 
το προηγούμενο εδάφιο, απορροφάται υποχρεωτικά 
από: α) κατόχους άδειας διύλισης, β) κατόχους άδειας 
εμπορίας κατηγορίας Α’, εφόσον αυτοί πραγματοποιούν 
εισαγωγές βενζινών. Με κοινή απόφαση των Υπουργών 
Οικονομίας και Οικονομικών, Ανάπτυξης και Αγροτικής 
Ανάπτυξης και Τροφίμων, ρυθμίζεται κάθε ειδικότερο 
θέμα και αναγκαία λεπτομέρεια εφαρμογής της παρού¬ 
σας παραγράφου. 

11. Με κοινές υπουργικές αποφάσεις των Υπουργών 
Οικονομίας και Οικονομικών, Ανάπτυξης και Αγροτικής 
Ανάπτυξης και Τροφίμων, μπορούν να καθορίζονται 
ζητήματα παραγωγής και διάθεσης στην ελληνική επι¬ 
κράτεια, βιοκαυσίμων και άλλων ανανεώσιμων καυσίμων 
της παραγράφου 1 του παρόντος άρθρου, πλην του 
βιοντίζελ και της βιοαιθανόλης. 

Σε κάθε περίπτωση, όποιος έχει λάβει έγκριση κατα¬ 
νομής ποσοτήτων αυτούσιων βιοκαυσίμων και άλλων 
ανανεώσιμων καυσίμων, αναλαμβάνει την υποχρέωση 
να διαθέτει αυτές εντός της Ελληνικής Επικράτειας. 

12. Με κοινή απόφαση των Υπουργών Οικονομίας και 
Οικονομικών, Ανάπτυξης, Αγροτικής Ανάπτυξης και 
Τροφίμων και Μεταφορών και Επικοινωνιών θεσπίζεται 
πλαίσιο για την περαιτέρω προώθηση των βιοκαυσίμων, 
στην οποία ορίζονται τα προϊόντα αυτούσια ή σε μείγ¬ 
ματα, το ποσοστό ανάμειξης, η διαδικασία και τα κίνη¬ 
τρα για την παραγωγή, τη διάθεση και την κατανάλωση 
τους, καθώς και κάθε άλλη αναγκαία λεπτομέρεια. 

Με ίδια απόφαση, σε ειδικές περιπτώσεις και πέραν 
της διαδικασίας των παραγράφων 4-9, είναι δυνατόν 
να καθορίζεται ελάχιστο υποχρεωτικό ποσοστό ανά¬ 
μειξης αυτούσιων βιοκαυσίμων και άλλων ανανεώσιμων 
καυσίμων με τα αντίστοιχα συμβατά προϊόντα διύλισης 
του αργού πετρελαίου, εφόσον αυτό είναι εντός των 
ορίων που καθορίζονται στις σχετικές αποφάσεις του 
Ανώτατου Χημικού Συμβουλίου.» 

Άρθρο 23 

Για τις κτιριακές εγκαταστάσεις που εξυπηρετούν 
καθ’ οιονδήποτε τρόπο τη λειτουργία, τη συντήρηση και 
την εκμετάλλευση της Εγνατίας οδού και των καθέτων 
προς αυτήν οδικών αξόνων, εφαρμόζονται αναλογικώς 
οι διατάξεις του άρθρου 23 παρ. 7 του ν. 2300/1995. 
Όπου στις διατάξεις αυτές αναφέρεται το Ταμείο Εθνι¬ 
κής Οδοποιίας νοείται αντίστοιχα η εταιρεία «ΕΓΝΑΤΙΑ 
ΟΔΟΣ Α.Ε.». Η ακριβής θέση και χρήση των αντιστοίχων 
παρόδιων εκτάσεων επί των οποίων θα ανεγερθούν 
οι ως άνω εγκαταστάσεις καθορίζονται με απόφαση 
της Γ ενικής Συνέλευσης των μετόχων της εταιρείας 
«ΕΓΝΑΤΙΑ ΟΔΟΣ Α.Ε.» και οι αντίστοιχες κτιριακές με¬ 
λέτες εφαρμογής εγκρίνονται από την αρμόδια τεχνική 
υπηρεσία της εταιρείας. 

Άρθρο 24 

1. Ο Υπουργός Ανάπτυξης δύναται με απόφαση του 
να προκηρύσσει δράσεις χρηματοδοτούμενες από το 

πρόγραμμα δημοσίων επενδύσεων (Π.Δ.Ε.), εξασφαλί¬ 
ζοντας τις αναγκαίες πιστώσεις, που αφορούν στην 
αντικατάσταση οικιακών ηλεκτρικών συσκευών με άλλες 
όμοιες συσκευές υψηλής ενεργειακής απόδοσης και 
την απόσυρση αυτών μέσω συστήματος εναλλακτικής 
διαχείρισης και ανακύκλωσης από πιστοποιημένους φο¬ 
ρείς, σύμφωνα με τις διατάξεις του ν. 2939/2001 (ΦΕΚ 
179 Α’). Φορέας χρηματοδότησης των δράσεων ορίζεται 
το Υπουργείο Ανάπτυξης. 

2. Με την ανωτέρω απόφαση του Υπουργού Ανάπτυξης 
καθορίζονται ο προϋπολογισμός της σχετικής δράσης, 
το είδος των συσκευών στις οποίες αναφέρεται, το 
ποσοστό χρηματοδότησης αυτών, οι ωφελούμενοι από 
τη δράση, η διάρκεια και οι διαδικασίες εφαρμογής της 
δράσης, ο φορέας και η διαδικασία πιστοποίησης της 
αντικατάστασης και απόσυρσης των συσκευών, τα απαι- 
τούμενα δικαιολογητικά και ο φορέας καταβολής της 
χρηματοδότησης, οι υποχρεώσεις και οι συνέπειες μη 
τήρησης των όρων και των προϋποθέσεων της δράσης 
και κάθε σχετική λεπτομέρεια για την εφαρμογή της. 

3. Στο πλαίσιο εφαρμογής της δράσης δύνανται να 
ορίζονται στην απόφαση της παραγράφου 1 ως φο¬ 
ρείς πιστοποίησης της αντικατάστασης και απόσυρσης, 
των συσκευών ή/και της καταβολής της χρηματοδότη¬ 
σης, φορείς πιστοποιημένοι με βάση τις διατάξεις του 
ν. 2939/2001 (ΦΕΚ 179 Α). Στην περίπτωση αυτή, στην 


υπουργική απόφαση της παραγράφου 1, προβλέπεται 
και ο Φορέας Ελέγχου για την πιστοποίηση της τήρησης 
των όρων και προϋποθέσεων της δράσης από τους εν 
λόγω φορείς. 

4. Στην περίπτωση ορισμού φορέων σύμφωνα με την 
παράγραφο 3, καθορίζονται με κοινή υπουργική από 
φάση (κυα) των Υπουργών Οικονομίας και Οικονομικών 
και Ανάπτυξης η διαδικασία, οι όροι μεταφοράς των πι¬ 
στώσεων που εγγράφονται στο Π.Δ.Ε. προς τους φορείς 
αυτούς, τα απαιτούμενα δικαιολογητικά δημοσιονομικής 
τακτοποίησης των πληρωμών, καθώς και κάθε άλλη 
αναγκαία λεπτομέρεια για την υλοποίηση των δράσεων. 
Με την ίδια ή όμοια απόφαση δύναται να καθορίζεται 
η καταβολή από το Π.Δ.Ε προς τους ανωτέρω φορείς 
ποσοστού του προϋπολογισμού των δράσεων που δια¬ 
χειρίζονται, για την κάλυψη των εξόδων τους, το οποίο 
καθορίζεται ανάλογα με το εύρος των εργασιών που 
αναλαμβάνουν και δεν δύναται να ξεπερνά το 2% του 
προϋπολογισμού των δράσεων. 

5. Η παρούσα διάταξη καταλαμβάνει και τυχόν εκδο- 
θείσες πριν την ψήφιση του παρόντος νόμου προκη¬ 
ρύξεις του Υπουργού Ανάπτυξης με το ορισθέν στην 
παράγραφο 1 περιεχόμενο 

Δάπεδο ΟθΙοη 



ΟΝΟΜΑΤΕΠΩΝΥΜΟ 






















































































































































































































































67 95 τιι 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5359 










































































































































































































































































































































































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5363 






























































































































































































































































































































































































































































































































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5369 
























































































































ΑΡ1Θ. < ΤΟΠΟΣ ΠΟΣΟΤΗΤΑ 













































































































































































































































































ΤΟΠΟΣ ΠΟΣΟΤΗΤΑ 



































































































































































5376 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 














































































































































































































































































































































































































































































































5382 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 25 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός εάν 
ορίζεται διαφορετικά από τις διατάξεις του νόμου 
αυτού. 


Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 30 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΙΩΑΝΝΗΣ ΠΑΠΑΘΑΝΑΣΙΟΥ 

ΑΝΑΠΤΥΞΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΓΕΩΡΓΙΟΣ ΣΟΥΦΛΙΑΣ 

ΑΠΑΣΧΟΛΗΣΗΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΚΟΙΝΩΝΙΚΗΣ ΠΡΟΣΤΑΣΙΑΣ ΚΑΙ ΤΡΟΦΙΜΩΝ 

ΦΑΝΗ ΠΑΛΛΗ-ΠΕΤΡΑΛΙΑ ΣΩΤΗΡΙΟΣ ΧΑΤΖΗΓΑΚΗΣ 

ΔΙΚΑΙΟΣΥΝΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ ΕΥΡΙΠΙΔΗΣ ΣΤΥΛΙΑΝΙΔΗΣ 

Θεωρήθηκε και τέθηκε η Μεγάλη Σφραγίδα 
του Κράτους 

Αθήνα, 1 Ιουλίου 2009 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριίΐρ://νννίτνν.θί.αΓ - ί-πΐδίΙ: ννίί)πΐ35ΐ6Γ.8ί(ό)6ΐ.αΓ 




